wannaphong/clean_thaiwikipedia huggingface dataset:
# บังแทรก
บังแทรก คือ เครื่องสูงอย่างหนึ่งที่ใช้กั้นบังแดดของพระมหากษัตริย์และเจ้านายชั้นสูงบุญสม พรเทพเกษมสันต์. งามวิจิตร “ บังแทรก” กับอัญมณีฉายรังสี. สถาบันเทคโนโลยีนิวเคลียร์แห่งชาติ (องค์การมหาชน)และใช้ในริ้วขบวนพิธีแห่ความหมายคำว่า "บังแทรก". พจนานุกรม ฉบับราชบัณฑิตยสถาน พ.ศ. 2542. ISBN 974-9588-04-5ซีเอ็ด บุ๊ค. ความหมายคำว่า "บังแทรก". พจนานุกรมนักเรียน ฉบับทันสมัย ใช้คู่กับบังสูรย์ ลักษณะคล้ายพัด มีด้ามยาว ทำด้วยผ้าปักดิ้นทองเป็นลวดลายด้วยวิธีปักหักทองขวาง มีโครงเหล็กเส้น บังแทรกมีลักษณะกลม มียอดแหลม ขอบเป็นหยักคล้ายกลีบบัว ด้านบนทำเป็นยอดรูปกระจังเรียวแหลม มีด้ามไม้ยาวหุ้มโลหะ ความยาวตั้งแต่ยอดถึงปลายด้าม 78 เซนติเมตร บังแทรกเมื่อเชิญเข้าริ้วกระบวนแห่จะแทรกอยู่ระหว่างฉัตร 5 ชั้นบังแทรก-บังสูรย์. 26 พฤศจิกายน 2551. ราชบัณฑิตยสถาน
# พิษเห็ดรา
สารพิษจากเชื้อรา  เป็นสารพิษที่ผลิตสารทุติยภูมิ โดยมีชีวิตในอาณาจักรเชื้อรา เป็นที่รู้จักกันทั่วไปว่ารา สารพิษจากเชื้อราในระยะมักจะสะท้อนกลับกับผลิตภัณฑ์เคมีที่เป็นพิษผลิตเชื้อราที่ตั้งรกรากได้อย่างง่ายดายในพืช ราชนิดหนึ่งอาจผลิตสารพิษจากเชื้อราที่แตกต่างกัน และสารพิษจากเชื้อราเช่นเดียวกันอาจผลิตได้จากหลายสายพันธุ์
# เยาวลักษณ์ ชินวัตร
เยาวลักษณ์ ชินวัตร หรือ เยาวลักษณ์ คล่องคำนวณการ พี่สาวคนโตของ ดร.ทักษิณ ชินวัตร อดีตนายกรัฐมนตรีไทย และอดีตผู้สมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในปี พ.ศ. 2529

 ประวัติ 
เยาวลักษณ์ ชินวัตร เกิดวันที่ 9 สิงหาคม พ.ศ. 2488 เป็นบุตรคนโตของนายเลิศ ชินวัตร กับนางยินดี ชินวัตร มีน้อง 9 คน ได้แก่ ดร.ทักษิณ ชินวัตร อดีตนายกรัฐมนตรี (สมรสกับคุณหญิงพจมาน ณ ป้อมเพชร), นางเยาวเรศ ชินวัตร (สมรสกับนายวีระชัย วงศ์นภาจันทร์), นางปิยนุช (สมรสกับนายสง่า ลิ้มพัฒนาชาติ), นายอุดร ชินวัตร, นางเยาวภา วงศ์สวัสดิ์ (สมรสกับนายสมชาย วงศ์สวัสดิ์), นายพายัพ ชินวัตร (สมรสกับนางพอฤทัย จันทรพันธ์), นางมณฑาทิพย์ (สมรสกับนายแพทย์สมชัย โกวิทเจริญกุล), นางทัศนีย์ ชินวัตร และ นางสาวยิ่งลักษณ์ ชินวัตร อดีตนายกรัฐมนตรี (สมรสกับนายอนุสรณ์ อมรฉัตร)สุขสันต์วันแม่กับคำถาม ลูกชายของ "นายกฯปู" มีชื่อเล่นว่า "ไปค์" หรือ "ไปป์" ? . มติชน. (12 สิงหาคม 2554). สืบค้น 12-8-2554. 

นางเยาวลักษณ์ สมรสและแยกทางกับ พันเอก (พิเศษ) ศุภฤกษ์ คล่องคำนวณการ มีบุตรสาว 2 คน คือ  น.ส.ปณิตา ชินวัตร รักษาการผู้อำนวยการสำนักงานส่งเสริมวิสาหกิจขนาดกลางและขนาดย่อม และ น.ส.นัทธฤทัย คล่องคำนวณการ กรรมการผู้จัดการ บริษัท แคปสโตนดิจิตอล คอร์ปอเรชั่น จำกัด

ประวัติการทำงาน เคยเป็นเทศมนตรี ฝ่ายการศึกษา ฝ่ายธุรการและงานคลังเทศบาลนครเชียงใหม่ เป็นผู้พิพากษาสมทบ นายกสมาคมสตรีนักธุรกิจและวิชาชีพแห่งประเทศไทย ประจำเชียงใหม่ และกรรมการผู้จัดการ บริษัท ภัทรประกันภัย จำกัด  เคยลงสมัครรับเลือกตั้ง ส.ส.จังหวัดเชียงใหม่เมื่อปี พ.ศ. 2529 แต่ไม่ได้รับการเลือกตั้งรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529 ต่อมาป่วยด้วยโรคความดันโลหิตสูง และเส้นเลือดในสมองแตก ตั้งแต่ปี พ.ศ. 2531 ส่งผลให้เป็นอัมพาต ถัดมา 1 ปี ศาลจังหวัดชลบุรี จึงสั่งให้เป็นคนไร้ความสามารถ และให้อยู่ในความอนุบาลของมณฑาทิพย์ ผู้เป็นน้องสาวราชกิจจานุเบกษา, ประกาศศาลจังหวัดชลบุรี เรื่อง ขอให้ศาลมีคำสั่งให้ นางเยาวลักษณ์ ชินวัตร เป็นคนไร้ความสามารถ และอยู่ในความอนุบาลของนางมณฑาทิพย์ ชินวัตร หรือโกวิทเจริญกุล

เยาวลักษณ์ เข้ารับการรักษาในห้องไอซียูกว่า 1 ปี จนกระทั่งเสียชีวิตเมื่อวันที่ 21 มีนาคม พ.ศ. 2552“เยาวลักษณ์ ชินวัตร” พี่สาวทักษิณ เสียชีวิตแล้ว
# สุลต่านชะรีฟ อะลี
สุลต่าน ชะรีฟ อะลี อิบน์ อัจญ์ลาน อิบน์ รุมัยษะฮ์ อิบน์ มุฮัมมัด  มีอีกพระนามว่า บาร์กัตอาลี (อาลีผู้ได้รับพร) เป็นสุลต่านบรูไนองค์ที่ 4 และพระชามาดาในอะฮ์มัด สุลต่านบรูไนองค์ที่ 3  พระองค์ยังเป็นนักวิชาการเชื้อสายอาหรับที่มีต้นตอจากอัฏฏออิฟ รัฐชะรีฟแห่งมักกะฮ์ (ปัจจุบันอยู่ในประเทศซาอุดีอาระเบีย)

 พระราชพงศาวลี 
ชะรีฟ อะลี เป็นลูกหลานของอิมาม ฮะซัน อิบน์ อะลี นอกจากนี้ พระองค์ยังเป็นเอมีร์แห่งมักกะฮ์ และได้รับตำแหน่งเป็น อัลอะมีรุชชะรีฟ อะลี อิบน์ อัชชะรีฟ อัจญ์ลาน อิบน์ อัชชะรีฟ รุมัยษะฮ์ อิบน์ อัชชะรีฟ มุฮัมมัด อะบู นุมาอี อัลเอาวัล  พระองค์ยังเป็นบรรพบุรุษของเชื้อพระวงศ์ในบรูไน ซัมบัซ และซูลู

 รัชสมัย 
 ขึ้นครองราชย์ 
พระองค์ขึ้นครองราชย์ใน ค.ศ. 1425 หลังสุลต่านอะฮ์มัดสวรรคตโดยไม่มีทายาทชายเหลืออยู่เลย โดยเป็นสุลต่านบรูไนองค์แรกที่ไม่มีความสัมพันธ์ทางวงศ์ตระกูลเกี่ยวข้องกับอดีตสุลต่านในราชอาณาจักร

 พระราชกรณียกิจ 
สุลต่านชะรีฟ อะลีทรงปกครองตามหลักการอิสลาม ถือเป็นผู้นำที่มีความเคร่งศาสนามาก เนื่องด้วยความนิยมในตัวพระองค์ ทำให้มีการตั้งพระนามลำลองเป็น สุลต่านเบอร์กัต (สุลต่านผู้ได้รับพร) พระองค์เป็นสุลต่านองค์แรกที่สร้างมัสยิด และเสริมความแข่งแกร่งของบรูไนด้วยพระราชกระแสรับสั่งให้ราษฎรสร้างป้อมหินและเมืองที่มีชื่อว่าโกตาบาตู 

thumb|upright|สุสานของชะรีฟ อะลี
หลังพระองค์สวรรคตใน ค.ศ. 1432 ซูไลมัน พระราชโอรส จึงขึ้นครองราชย์ต่อ
# กีฬาบริดจ์ในกีฬาแห่งชาติ ครั้งที่ 41
กีฬาบริดจ์ในกีฬาแห่งชาติ ครั้งที่ 41 จัดแข่งขันที่อาคารเฉลิมพระเกียรติสมเด็จพระเทพฯ มหาวิทยาลัยแม่โจ้ อำเภอสันทราย จังหวัดเชียงใหม่ กำหนดแข่งขันระหว่างวันที่ 9 ถึง 16 ธันวาคม พ.ศ. 2555 มีการชิงชัยทั้งหมด 6 เหรียญทอง ได้แก่ คู่ผสม, ทีมผสม, หญิงคู่, ทีมหญิง, คู่ทั่วไป (ไม่จำกัดเพศ) และทีมทั่วไป (ไม่จำกัดเพศ)
 
 สรุปเหรียญรางวัล 

 1   2  3  2  7 2   2  0  0  2 3   1  1  2  4 4   1  0  0  1 5   0  2  0  2 6   0  0  3  3 7   0  0  1  1  0  0  1  1รวม  6  6  9  21

 สรุปผลการแข่งขัน 
คู่ผสม พินิจ  ตันสกุลมัณฑณี  ใหญ่สว่างวัลลภา  สว่างโสภากุลอัษฎางค์  เรียมศรีจุฬาภรณ์  นำชัยศิริสุพจน์  ใหญ่สว่าง ทีมผสม กิรวัฒน์  ลิ้มสินโสภณธฤตชลธร  ชดช้อยธีรศักดิ์  จิตต์งามกุศลภาวิณี  สิทธิเจริญสวัสดิ์วัลลภา  สว่างโสภากุลอัษฎางค์  เรียมศรีจตุรงค์  ศศิบุตรจิรภัทร์  ปัญญาเลิศทวีจิรวุฑฒิ์  โถทองคำธนาพร  ธัญญะเศรษฐ์ยวมนต์  พิมพ์ปัญญาสุขรวิศว์  สุขเกษมชัชภัช  รัตน์นำใจชนณัฐวรัณ  ลิ้มพงษ์ธนัญชัย  ฑีฆะบุตรรุจิพงศ์  สินลอยมาโศรดา  ปันทะเลิศสายัณห์  ชำนาญเดชากุลคันธรส  โชติวรรณ์ทิวาธวัช  วิชัยขัทคะประสงค์  อิงสุวรรณภัทริน  หล่อตระกูลงามอำนาจ  วาทีทองอุไรวรรณ  เควิน หญิงคู่   ฉัตรสุดา  มนัสภัทราภรณ์  สุทธิสารจุฬาภรณ์  นำชัยศิริมัณฑณี  ใหญ่สว่างกนกพร  เจนบรรจงภาวิณี  สิทธิเจริญสวัสดิ์ ทีมหญิง กอบกุล  อาภากร ณ อยุธยาจิตรามณฑน์  เตชะไพบูลย์เบ็ญจมาศ  ภมรมนตรีสุนิสา  วัฒนสุขสุภางค์  เมฆจรัสอรมณี  ภาณุพันธุ์กนกพร  เจนบรรจงธฤตชลธร  ชดช้อยภาวิณี  สิทธิเจริญสวัสดิ์ลานพิกุล  ธงไชยฤทธิ์วัลลภา  สว่างโสภากุลชไมพร  ชมพูทองทรรศน์มน  ทรรทรานนท์พบสุข  กมลเวชชพิมพ์ประไพ  พิศาลบุตรสุกัญญา  พฤกษ์สิริสมบัติอุไรวรรณ  กนกวัฒนาวรรณกนกวรรณ  หนูรูปงามชัชภัช  รัตน์นำใจชนณัฐวรัณ  ลิ้มพงษ์ธัญญรัตน์  มรุตัณฑ์รัตติยา  วงษ์คำสอนโศรดา  ปันทะเลิศ คู่ทั่วไป (ไม่จำกัดเพศ)  พิสิฐ  จาตุรแสงไพโรจน์เอกภัทร  ภัทรธำรงกฤษดายุทธ์  เปล่งทรัพย์ธีรศักดิ์  จิตต์งามกุศลภัทร์นฤน  กิจการวิทยา  วิริยะมนต์ชัย ทีมทั่วไป (ไม่จำกัดเพศ)กฤษดายุทธ์  เปล่งทรัพย์กิรวัฒน์  ลิ้มสินโสภณธีรศักดิ์  จิตต์งามกุศลพรเทพ  ลีลาสงวนภัทร์นฤน  กิจการวิทยา  วิริยะมนต์ชัยจตุรงค์  ศศิบุตรจิรวุฑฒิ์  โถทองคำปริชญ์  พงศ์มรกตรวิศว์  สุขเกษมสุรพล  อริยประยูรเกื้อพัฒน์  มณีไพโรจน์จำนง  วรรธนะวหะพงศ์ศิลป์  ฤทธิพงศ์พรชัย  วรสายัณห์พินิจ  ตันสกุลสุพจน์  ใหญ่สว่างกันต์ธัช  ด้วงประดิษฐ์ตรัยรัตน์  รวีจรัสเรืองธนัญชัย  ฑีฆะบุตรประมวล  อ่างแก้วรุจิพงศ์  สินลอยมาสายัณห์  ชำนาญเดชากุล
# ไนโตรเจนไดออกไซด์
ไนโตรเจนไดออกไซด์  เป็นสารประกอบเคมีที่มีสูตรเคมี เป็นหนึ่งในหลาย ๆ ของไนโตรเจนออกไซด์ เป็นระดับกลางในการสังเคราะห์อุตสาหกรรมของกรดไนตริก นับล้านตันที่ผลิตในแต่ละปี แก๊สพิษสีน้ำตาลแดงนี้มีลักษณะคมกัดกลิ่นและมลพิษทางอากาศที่โดดเด่น ไนโตรเจนใดออกไซด์เป็นโมเลกุลพาราแมกเนติก โค้งด้วย C2v กลุ่มจุดเชื่อมสมมาตร
# สมเด็จพระราชาธิบดีชิกเม โตเจ วังชุก
สมเด็จพระราชาธิบดีชิกเม โตเจ วังชุก (, ; 2 พฤษภาคม ค.ศ. 1928 – 21 กรกฎาคม ค.ศ. 1972) เป็นอดีตพระมหากษัตริย์แห่งราชอาณาจักรภูฏาน รัชกาลที่ 3 แห่งราชวงศ์วังชุก พระราชสมภพเมื่อวันที่ 2 พฤษภาคม พ.ศ. 2472 เป็นพระราชโอรสในสมเด็จพระราชาธิบดีชิกเม วังชุก และ สมเด็จพระราชินีพุนโซ โชเดน และขึ้นครองราชย์เป็นพระมหากษัตริย์ภูฏาน เมื่อวันที่ 27 ตุลาคม พ.ศ. 2495 ต่อจากพระราชบิดา และทรงราชาภิเษกสมรสกับสมเด็จพระราชินีเกซัง โชเดน วังชุก (ต่อมาสมเด็จพระราชินีเกซัง โชเดน วังชุก พระบรมราชอัยยิกา) เมื่อวันที่ 5 ตุลาคม พ.ศ. 2494 

ตลอดการครองราชย์ พระองค์ได้ทำการปรับสภาพของสังคมภูฏาน ผ่านการจัดระเบียบสังคมและรัฐบาล รวมถึงช่วยจัดการระบบการส่งต่อสิ่งของจำเป็นที่ได้รับการบริจาคจากต่างชาติสู่ชาวภูฏาน และเข้าร่วมแผนโคลอมโบในปี 1962 เพื่อให้ภูฏานได้รับความช่วยเหลือจากนานาชาติMinistry of Foreign Affairs Website , Thimphu, Bhutan

พระองค์เสด็จสวรรคตด้วยโรคหัวใจเมื่อวันที่ 21 กรกฎาคม พ.ศ. 2515 สิริพระชนมพรรษา 43 พรรษา ครองราชย์ได้ 20 ปี ขณะเดินทางไปยังไนโรบีเพื่อรับการรักษาโรคหัวใจ ร่างของพระองค์ถูกส่งกลับภูฏานและประกอบพิธีศพในประเทศ
# พฤติกรรมวิทยา
พฤติกรรมวิทยา  เป็นสาขาวิชาหนึ่งของสัตววิทยา ที่ศึกษาเกี่ยวกับพฤติกรรมของสัตว์ โดยจะเน้นไปที่การศึกษาพฤติกรรมภายใต้สภาวะตามธรรมชาติ ซึ่งแตกต่างจากแนวคิดแบบพฤติกรรมนิยม (behaviorism) ในทางจิตวิทยา ที่จะศึกษาพฤติกรรมต่าง ๆ โดยมีการวางเงื่อนไข

คำว่า ethology เริ่มใช้กันแพร่หลายในปี 1902 โดยนักกีฏวิทยาชาวอเมริกัน วิลเลียม มอร์ตัน วีลเลอร์ (1865-1937) โดยมาจากคำ 2 คำในภาษากรีกคือ ethos ("คุณลักษณะ") และ logos ("การศึกษา")
# สุลต่านซูไลมันแห่งบรูไน
สุลต่านซูไลมัน อัล-กอนูนี อิบนี ชารีฟ อาลี (สวรรคต ค.ศ 1513) ยังรู้จักกันในพระนาม ราจาตูวา (กษัตริย์อาวุโส) และ อาดีปาตีอากุง (Adipati Agung; Sang Aji) เป็นสุลต่านบรูไนองค์ที่ 5 ตามซิลซีละฮ์ราจา-ราจาเบอรูไน พระองค์ขึ้นครองราชย์ต่อจากพระราชบิดาใน ค.ศ. 1432 และปกครองจนกระทั่งสละราชสมบัติให้โบลเกียห์ขึ้นเป็นสุลต่านใน ค.ศ. 1485 

ในรัชสมัยของพระองค์ มะละกาและภูมิภาคเอเชียตะวันออกเฉียงใต้ทางตะวันออกเห็นบรูไนเติบโตเป็นอาณาจักรอันยิ่งใหญ่ ข้อมูลตามประเพณีมุขปาฐะระบุว่าพระองค์ทรงมีพระชนม์ชีพมากกว่า 100 พรรษา ใน Boxer Codex ชาวสเปนรู้จักพระองค์ในฐานะ สุลต่านโซลีมัน 

 รัชสมัย
# อุดมการณ์รวมกลุ่มเยอรมัน
อุดมการณ์รวมกลุ่มเยอรมัน  เป็นความคิดทางการเมืองอุดมการณ์รวมกลุ่มชาตินิยม (pan-nationalist) อย่างหนึ่ง นักอุดมการณ์รวมกลุ่มเยอรมันเดิมมุ่งรวมประชากรที่พูดภาษาเยอรมันในทวีปยุโรปในรัฐชาติเดียว ที่เรียกว่า กรอสส์ดอยท์ชลันด์ (เยอรมนีใหญ่)

อุดมการณ์รวมกลุ่มเยอรมันมีอิทธิพลอย่างสูงในการเมืองเยอรมนีในคริสต์ศตวรรษที่ 19 ระหว่างการรวมประเทศเยอรมนี เมื่อจักรวรรดิเยอรมันถูกประกาศเป็นรัฐชาติใน ค.ศ. 1871 โดยปราศจากออสเตรีย (เยอรมนีน้อย) ตั้งแต่ปลายคริสต์ศตวรรษที่ 19 นักคิดอุดมการณ์รวมกลุ่มเยอรมันจำนวนมาก จัดตั้งสันนิบาตอุดมการณ์รวมกลุ่มเยอรมัน (Pan-German League) ตั้งแต่ ค.ศ. 1891 ได้รับอุดมการณ์ยึดชาติพันธุ์เป็นศูนย์กลาง (ethnocentric) และนิยมเชื้อชาติอย่างเปิดเผย และท้ายสุดได้ทำให้นโยบายต่างประเทศ "ไฮม์อินส์ไรช์" ที่นาซีเยอรมนีภายใต้การนำของอดอล์ฟ ฮิตเลอร์ดำเนินตั้งแต่ ค.ศ. 1938 อันเป็นหนึ่งในปัจจัยสำคัญที่นำไปสู่สงครามโลกครั้งที่สองOrigins and Political Character of Nazi Ideology
Hajo Holborn Political Science Quarterly Vol. 79, No. 4 (Dec., 1964), p.550 ผลจากภัยพิบัติแห่งสงครามทำให้อุดมการณ์รวมกลุ่มเยอรมันส่วนใหญ่ถูกมองว่าเป็นอุดมการณ์ต้องห้ามในสมัยหลังสงครามทั้งในสหพันธ์สาธารณรัฐเยอรมนีและสาธารณรัฐประชาธิปไตยเยอรมนี ปัจจุบัน อุดมการณ์รวมกลุ่มเยอรมันจำกัดอยู่เฉพาะกลุ่มนาซีใหม่ชายขอบบางกลุ่มในเยอรมนีและออสเตรีย

 รูปภาพ
# พระราชธรรมาภรณ์ (เงิน จนฺทสุวณฺโณ)
หลวงพ่อเงิน จันทสุวัณโณ หรือ พระราชธรรมาภรณ์ เป็นพระเกจิอาจารย์ชื่อดังในจังหวัดนครปฐม ซึ่งชื่อหลวงพ่อเงินนั้นเคยมีพระรุ่นเก่าปรากฏนามนี้เช่นกันท่านเป็นผู้ปฏิบัติดีปฏิบัติชอบเช่นเดียวกัน อย่างเช่น หลวงพ่อเงิน วัดบางคลาน เป็นต้น ท่านเป็นผู้ปฏิบัติดีปฏิบัติชอบ และเป็นบุคคลที่ประชาชนให้ความเคราพกันเป็นส่วนใหญ่ เป็นพระนักพัฒนา และเป็นบุคคลที่มีจิตที่เมตตาต่อประชาชนทุกหมู่เหล่า และในสมัยนั้นท่านก็เป็นแกนนำในการพัฒนาบ้านเรือนและช่วยเหลือผู้ที่ได้รับความเดือดร้อนและท่านจะอบรมสั่งสอนให้ประชาชนทำแต่ความดี และท่านเองก็จะคอยพัฒนาช่วยเหลือวัดและบ้านที่เก่าหรือชำรุดก็ตาม โดยในการพัฒนานั้น ประชาชนก็จะให้ความร่วมมือกันเสมอ งานทุกอย่างจึงสำเร็จลุล่วงได้ดี ท่านได้รับการยกย่องจากประชาชนว่า เทพเจ้าแห่งดอนยายหอม ปฏิปทาหลวงพ่อเงิน วัดดอนยายหอม อ้างอิงมาจากศูนย์อนุรักษ์พระเครื่อง

 ประวัติ 
หลวงพ่อเงินเกิดเมื่อวันที่ 16 กันยายน พ.ศ. 2433 ในครอบครัวเกษตรกรรมที่มีฐานะครอบครัวหนึ่งของบ้านดอนยายหอม จังหวัดนครปฐม บิดาท่าชื่อ พรม ด้วงพูล มารดาชื่อ กรอง ด้วงพูล ท่านเป็นบุตรคนที่ 4 ในพี่น้องทั้งหมด 7 คน  ในวัยเด็ก ท่านก็อยู่ศึกษาวิชาความรู้กับ พ่อพรม บิดาของท่านเอง  และตัวพ่อพรมท่านมีความสามารถในการถ่ายทอดวิชาคาถาอาคมต่าง ๆ ผ้ายันต์ ตัวอักขระ ต่อมาท่านได้อุปสมบทเป็นพระภิกษุเมื่อวันที่ 18 พฤษภาคม พ.ศ. 2453 ณ พัทธสีมา วัดดอนยายหอม มีพระปลัดฮวย เจ้าอาวาสวัดดอนยายหอมในขณะนั้นเป็นพระอุปัชฌาย์ ได้รับฉายาว่า จนฺทสุวณฺโณ หลังอุปสมบทท่านก็ได้เข้ารับการศึกษาพระธรรมวินัย  และปฏิบัติธรรมของสงฆ์ ซึ่งในเวลาหลังอุปสมบทไม่นาน ท่านก็ได้มีการท่องบทคาถาอาคมต่าง ๆ หลวงพ่อท่านได้เริ่มปฏิบัติวิปัสสนากรรมฐานและพอสำเร็จ ท่านก็เริ่มออกธุดงควัตร หลวงพ่อท่านได้เดินทางผ่านภาคเหนือ ในการออกธุดงค์ของหลวงพ่อเงิน ต้องเผชิญอันตรายกับสัตว์ป่า สัตว์ที่ดุร้าย แต่ท่านก็สามารถรอดปลอดภัยกลับมาได้ แต่เนื่องจากระหว่างทางมีแต่ความลำบาก ท่านจึง ได้มาปักกลดอยู่ข้างบ้านดอนยายหอม โดยที่มีผิวกายดำกร้าน ร่างกายซูบผอมราวกับคนชรา ชาวบ้านพอจำท่านได้ก็ยกมือไหว้ หลังจากนั้นพอท่านกลับมาจากการปักกรดไม่นาน ท่านก็เทศนาสอนลูกศิษย์และประชาชนว่า ชีวิตมนุษย์ของเรานั้นไม่แน่นอน ร่างกายมนุษย์ สังขารนั้นไม่ยั่งยืน ทุกอย่างล้วนอยู่ในวัฎสงสาร และจงพอใจในสิ่งที่ตนเองมีอยู่ มีสุขก็รู้จักพอ ต่อมาท่านเจ้าคุณพุทธรักขิต แต่งตั้งให้เป็นรองเจ้าอาวาสวัดดอนยายหอม เมื่อวันที่ 30 พฤษภาคม พุทธศักราช 2459 และท่านได้เข้าดำรงตำแหน่งเจ้าอาวาสวัดดอนยายหอมจริงๆเมื่อปี พ.ศ. 2466 เนื่องจากพระปลัดฮวย อดีตเจ้าอาวาส ได้ถึงแก่มรณภาพลง เมื่อเดือน ธันวาคม 2504  หลวงพ่อเงินได้รับพระราชทานสมณศักดิ์จากพระบาทสมเด็จพระเจ้าอยู่หัว ในนาม “พระราชธรรมาภรณ์” ข่าวนี้ ก่อความปลื้มปิติแก่ลูกศิษย์และชาวดอนยายหอมเป็นล้นพ้น   หลวงพ่อท่านได้สร้างคุณประโยชน์มากมายตั้งแต่การดำรงตำแหน่งเจ้าอาวาส ทั้งช่วยเหลือประชาชนและชาวบ้านละแวกใกล้ๆ และพระเครื่องของท่าน ก็คอยคุ้มครองปกปักรักษาประชาชนทุกคน หลวงพ่อเงินท่านได้เริ่มอาพาธในปี พ.ศ. 2520 และได้ถึงแก่มรณภาพลงในวันที่ 13 มกราคม พ.ศ. 2520  ณ โรงพยาบาลรามาธิบดี สิริอายุ 86 ปี 66 พรรษา ถึงแม้ท่านจะมรณภาพไปแล้วก็ตาม แต่คุณความดีของท่านยังคงตราตรึงอยู่ในความทรงจำของบรรดาลูกศิษย์ลูกหา โดยเฉพาะชาวดอนยายหอมอย่างไม่มีวันลืม ต่างยังรำลึกนึกถึงท่านอย่างไม่มีวันเลือนหายไปจากความทรงจำ
# สุลต่านโบลเกียห์
โบลเกียห์ อิบนี ซูไลมัน (สวรรคต ค.ศ. 1524) ยังเป็นที่รู้จักจากชื่อตำแหน่ง นาโคดารากัม  เป็นสุลต่านบรูไนองค์ที่ 6 ที่ครองราชย์ตั้ตแต่ ค.ศ. 1485 จนกระทั่งสวรรคตใน ค.ศ. 1524 พระองค์ขึ้นครองราชย์หลังการสละราชสมบัติของ สุลต่านซูไลมัน พระราชบิดา ยุคสมัยของพระองค์ถือเป็น "ยุคทองของบรูไน" เนื่องด้วยการมีอำนาจทั่วเกาะบอร์เนียวและฟิลิปปินส์ใต้ พระองค์พยายามหาแนวคิดใหม่ ๆ มาพัฒนาประเทศอยู่เสมอ 

สุลต่านโบลเกียห์สามารถรบชนะซูลูและเซอลูดอง (ปัจจุบันคือมะนิลา) ทำให้บรูไนมีอิทธิพลเหนือฟิลิปปินส์และนำศาสนาอิสลามเข้าไปเผยแพร่ มีการอพยพของผู้คนจากบรูไนไปยังบอร์เนียวเหนือและซูลู นอกจากนั้นยังแผ่อิทธิพลไปถึงยะโฮร์ 

โบลเกียห์ได้รับการระบุถึงใน ศิลาจารึกบรูไนในคริสต์ศตวรรษที่ 19 ที่ระบุถึงพระราชพงศาวลีสุลต่านบรูไน และยังปรากฏในซิลซีละฮ์ราจา-ราจาเบอรูไน เอกสารตัวเขียนในคริสต์ศตวรรษที่ 19 ที่กล่าวถึงเรื่องราวเดียวกัน ชาวสเปนเรียกพระองค์เป็น สุลต่านซาลัน  ใน Boxer Codex เอกสารตัวเขียนสเปนในคริสต์ศตวรรษที่ 16 

 ตำแหน่ง 
สุลต้านโบลเกียห์เป็นที่รู้จักในธรรมเนียมบอร์เนียวและมลายูด้วยตำแหน่ง นาโคดารากัม  อย่างไรก็ตาม มีการโต้แย้งว่ามีการให้ตำแหน่งนี้แก่สุลต่านบรูไนพระองค์อื่นและบุคคลอื่นในคาบสมุทรมลายู

 รัชสมัย
# ริโอบัมบา
ริโอบัมบา  หรือชื่อเต็ม ซานเปโดรเดริโอบัมบา  เป็นเมืองหลักของจังหวัดชิมโบราโซ ตั้งอยู่ตอนกลางของประเทศเอกวาดอร์ ห่างจากเมืองหลวงของประเทศ กรุงกีโตไปทางทิศใต้ราว 200 กม. เป็นเมืองการขนส่งที่สำคัญของภูมิภาค ชาวสเปนได้เข้ามาตั้งถิ่นฐานในคริสต์ศตวรรษที่ 16 ถูกทำลายจากแผ่นดินไหวใน ค.ศ. 1797 รัฐธรรมนูญฉบับแรกของประเทศได้ประกาศที่เมืองนี้ในปี ค.ศ. 1830
# ปักษีวิทยา
ปักษีวิทยา  เป็นสาขาวิชาหนึ่งของสัตววิทยาที่ศึกษาเกี่ยวกับนก ปักษีวิทยาบางสายมีหลักการที่แตกต่างจากสาขาวิชาที่เกี่ยวข้องในหลายแง่มุม ส่วนหนึ่งเนื่องมาจากการมองเห็นในระดับสูงและความสวยงามของนก นอกจากนี้ยังเป็นสาขาที่มีการมีส่วนร่วมจากมือสมัครเล่นจำนวนมาก ทั้งในด้านเวลา ทรัพยากร และการสนับสนุนทางการเงิน การศึกษาเกี่ยวกับนกได้ช่วยพัฒนาแนวคิดหลักทางชีววิทยา รวมถึงวิวัฒนาการ พฤติกรรม และนิเวศวิทยา เช่น คำจำกัดความของสปีชีส์, กระบวนการเกิดสปีชีส์ใหม่, สัญชาตญาณ, การเรียนรู้, บทบาทหน้าที่ทางนิเวศวิทยา, กิลด์, ชีวภูมิศาสตร์เกาะ, phylogeography และการอนุรักษ์ ผู้ที่ศึกษาสาขาวิชานี้จะเรียกว่า "นักปักษีวิทยา" (ornithologist)

มนุษย์ให้ความสนใจนกมาตั้งแต่สมัยก่อนประวัติศาสตร์ ดังจะเห็นได้จากภาพเขียนบนผนังถ้ำในสมัยยุคหิน ในยุคแรก ความรู้เกี่ยวกับนกเริ่มมาจากความพยายามในการล่านกหายาก และการเลี้ยงสัตว์ปีกเพื่อกินไข่และเนื้อ โดยเริ่มที่อียิปต์ ประมาณ 400 ปีก่อนคริสตกาล และที่จีน ประมาณ 246 ปีก่อนคริสตกาล

แม้ว่าปักษีวิทยาในยุคแรก ๆ จะเกี่ยวข้องกับคำอธิบายและการกระจายพันธุ์เป็นหลัก นักวิทยาวิทยาในปัจจุบันมักแสวงหาคำตอบสำหรับคำถามที่เฉพาะเจาะจงมาก โดยมักใช้นกเป็นแบบจำลองเพื่อทดสอบสมมติฐานหรือการทำนายตามทฤษฎี ทฤษฎีชีววิทยาสมัยใหม่ส่วนใหญ่นำไปใช้กับรูปแบบชีวิต ดังนั้น จำนวนนักวิทยาศาสตร์ที่ระบุว่าตนเองเป็น "นักปักษีวิทยา" จึงลดลง มีการใช้เครื่องมือและเทคนิคต่าง ๆ มากมายในปักษีวิทยา ทั้งในห้องทดลองและนอกภาคสนาม และมีการสร้างนวัตกรรมใหม่ ๆ อย่างต่อเนื่อง นักชีววิทยาส่วนใหญ่ที่ยอมรับว่าตนเองเป็น "นักวิทยาวิทยา" ศึกษาประเภทเฉพาะของตนเอง เช่นเดียวกันกับการปฏิบัติทางชีววิทยาทั้งหมด เช่น กายวิภาคศาสตร์ อนุกรมวิธาน หรือนิเวศวิทยา วิถีชีวิตและพฤติกรรม 

คำนิยามและศัพทมูลวิทยา
thumb|ชุดสะสมนกจากวงศ์ Cotingidae 
ศัพท์ "ornithology" มีที่มาจากภาษาละตินในคริสต์ศตวรรษที่ 16 ตอนปลายว่า ornithologia หมายถึง "ศาสตร์ของนก" ซึ่งมาจากภาษากรีกว่า ὄρνις ornis ("นก") กับ λόγος logos ("ทฤษฎี ศาสตร์ ความคิด")
# ธรรมารมณ์
ธรรมารมณ์ คือ อารมณ์ที่ใจรู้ หรืออารมณ์ที่เกิดทางใจความหมายคำว่า "ธรรมารมณ์". พจนานุกรม ฉบับราชบัณฑิตยสถาน พ.ศ. 2542. ISBN 974-9588-04-5 สิ่งที่ใจคิด ความคิด จินตนาการ สิ่งที่ใจเก็บมาคิด ที่เป็นอดีต ปัจจุบัน อนาคต แล้วหน่วงดึงมาเป็นอารมณ์ หรือสิ่งที่เกิดขึ้นในใจ สัมผัสด้วยใจพระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุดคำวัด,  วัดราชโอรสาราม กรุงเทพฯ พ.ศ. 2548

ธรรมารมณ์ มี 2 อย่าง คือ 1. มโนธรรมารมณ์ ธรรมารมณ์ที่เกิดขึ้นในใจ ได้แก่ เวทนา สัญญา และสังขาร 2. โผฏฐัพพะธรรมารมณ์ ธรรมารมณ์ที่เกิดขึ้นทางกาย ได้แก่โผฏฐัพพะที่ประกอบด้วยเวทนา เช่น เจ็บ ปวด เมื่อย ชา คัน เป็นต้น เพราะจิตเมื่อโผฏฐัพพะเหล่านี้เกิดขึ้น จิตจะไปกำหนดจับที่เวทนาก่อน และเมื่อผัสสะเกิดขึ้นจะไม่สามารถแยกโผฏฐัพพะความรู้สึกทางกายออกจากเวทนาได้ จึงจัดให้โผฏฐัพพะที่ประกอบด้วยเวทนาเหล่านี้เป็นธรรมารมณ์ การจะแยกเวทนาออกจากธรรมารมณ์ได้นั้นสามารถทำได้ด้วยการบรรลุนามรูปปริจเฉทญาณ ซึ่งเป็นญาณที่สามารถแยกรูปนามออกจากกันได้ ส่วนโผฏฐัพพะที่ไม่ประกอบด้วยเวทนา 8 อย่าง ไม่จัดว่าเป็นธรรมมารมณ์ จึงจัดเป็นโผฏฐัพพะแท้ ได้แก่ 1. ความรู้สึก แข็ง นิ่ม ของธาตุดิน 2. ความรู้สึก ตึง หย่อน ของธาตุน้ำทางอ้อมที่ทำหน้าที่เกาะกุมให้เกิดรูปร่างแต่เป็นธาตุลมทางตรง (ความรู้สึก พอง ยุบ เป็นสมมุติบัญญัติ) 3. ความรู้สึก ร้อน เย็น ของธาตุไฟ 4. ความรู้สึก เคลื่อนไหว หยุดนิ่ง ของธาตุลม (ความรู้สึก เข้า ออก จัดเป็นสมมุติบัญญัติ)
# โผฏฐัพพะ
โผฏฐัพพะ คือ สิ่งที่มาถูกต้องกาย, สิ่งที่กายสัมผัสแตะต้องได้ ได้แก่ อารมณ์หรือสัมผัสที่มีลักษณะ แข็ง นิ่ม ตึง หย่อน ร้อน เย็น เคลื่อนไหว หยุดนิ่ง เจ็บ ปวด เมื่อย ชา คัน เป็นต้น ซึ่งมากระทบหรือสัมผัสกับกาย และกายสามารถรู้สึกได้ถึงลักษณะนั้น เช่น  น้ำกระเซ็นมาถูกแขน แขนก็รู้สึกถึงสิ่งที่มาถูกนั้น

โผฏฐัพพะ มี 2 อย่าง คือ 1. โผฏฐัพพะที่ไม่ประกอบด้วยเวทนา 2. โผฏฐัพพะที่ประกอบด้วยเวทนา

โผฏฐัพพะที่ไม่ประกอบด้วยเวทนามี 8 อย่าง จัดเป็นโผฏฐัพพะแท้ เป็นโผฏฐัพพะในกายวิญญาณ ได้แก่ 1. ความรู้สึก แข็ง นิ่ม ของธาตุดิน 2. ความรู้สึก ตึง หย่อน ของธาตุน้ำทางอ้อมแต่เป็นธาตุลมทางตรงที่ทำหน้าที่เกาะกุมให้เกิดรูปร่าง (ความรู้สึก พอง ยุบ จัดเป็นสมมุติบัญญัติ) 3. ความรู้สึก ร้อน เย็น ของธาตุไฟ 4. ความรู้สึก เคลื่อนไหว หยุดนิ่ง ของธาตุลม (ความรู้สึก เข้า ออก จัดเป็นสมมติบัญญัติ)

โผฏฐัพพะที่ประกอบด้วยเวทนา เป็นธรรมารมณ์ในมโนวิญญาณ เรียกอีกอย่างว่าโผฏฐัพพะธรรมารมณ์ เป็นธรรมารมณ์ที่เกิดขึ้นทางกาย เป็นโผฏฐัพพะที่ประกอบด้วยเวทนา เช่น เจ็บ ปวด เมื่อย ชา คัน เป็นต้น เพราะจิตเมื่อโผฏฐัพพะเหล่านี้เกิดขึ้น จิตจะไปกำหนดจับที่เวทนาก่อน และเมื่อผัสสะเกิดขึ้นจะไม่สามารถแยกโผฏฐัพพะคือความรู้สึกทางกายออกจากเวทนาได้ จึงจัดให้โผฏฐัพพะที่ประกอบด้วยเวทนาเหล่านี้เป็นธรรมารมณ์เสีย การจะแยกเวทนาออกจากธรรมารมณ์ได้นั้นสามารถทำได้ด้วยการบรรลุนามรูปปริจเฉทญาณ ซึ่งเป็นญาณที่สามารถแยกรูปนามออกจากกันได้
# บริดจ์ในกีฬาแห่งชาติครั้งที่ 41 – ทีมผสม
"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์ 

ประเภททีมผสม มีทีมที่เข้าร่วมการแข่งขัน 12 ทีมจังหวัด

เริ่มแข่งขันวันที่ 13-15 ธันวาคม 2555
สนามที่ใช้ในการแข่งขัน ณ อาคารเฉลิมพระเกียรติฯ ชั้น 5 มหาวิทยาลัยแม่โจ้

 สรุปผลการแข่งขัน 
 ทีมผสม ปทุมธานีกิรวัฒน์  ลิ้มสินโสภณธฤตชลธร  ชดช้อยธีรศักดิ์  จิตต์งามกุศลภาวิณี  สิทธิเจริญสวัสดิ์วัลลภา  สว่างโสภากุลอัษฎางค์  เรียมศรี ชุมพรจตุรงค์  ศศิบุตรจิรภัทร์  ปัญญาเลิศทวีจิรวุฑฒิ์  โถทองคำธนาพร  ธัญญะเศรษฐ์ยวมนต์  พิมพ์ปัญญาสุขรวิศว์  สุขเกษมสระบุรีชัชภัช  รัตน์นำใจชนณัฐวรัณ  ลิ้มพงษ์ธนัญชัย  ฑีฆะบุตรรุจิพงศ์  สินลอยมาโศรดา  ปันทะเลิศสายัณห์  ชำนาญเดชากุลเชียงใหม่คันธรส  โชติวรรณ์ทิวาธวัช  วิชัยขัทคะประสงค์  อิงสุวรรณภัทริน  หล่อตระกูลงามอำนาจ  วาทีทองอุไรวรรณ  เควิน

ผลการแข่งขัน
สาย A
อันดับทีมจังหวัดรอบที่ 1รอบที่ 2รอบที่ 3รอบที่ 4รอบที่ 5รวมหมายเหตุ1ปทุมธานี2525251887180Q2เชียงใหม่25091959112Q3สมุทรปราการ415232224884นนทบุรี01171152815สงขลา815211224806กรุงเทพมหานคร2219282576

สาย B
อันดับทีมจังหวัดรอบที่ 1รอบที่ 2รอบที่ 3รอบที่ 4รอบที่ 5รวมหมายเหตุ1ชุมพร1425152269145Q2สระบุรี1612191879144Q3สมุทรสาคร18232012381114ราชบุรี1718108501035ขอนแก่น27152022666ภูเก็ต12311102258

รอบรองชนะเลิศ-ชิงชนะเลิศ
# แจ็กคัล
แจ็กคัล  เป็นชื่อสามัญjackal แปลว่า จากดิกชันนารี อังกฤษ - ไทย Dictionary English - Thai ที่ใช้เรียกสัตว์กินเนื้อในวงศ์สุนัข (Canidae) จำพวกหนึ่ง 

แจ็กคัลจะมีขนาดเล็กกว่าหมาป่า แต่มีขนาดใหญ่กว่าหมาจิ้งจอก คำว่า แจ็กคัล นั้นแผลงมาจากคำว่า แชฆอล  ในภาษาเปอร์เซีย หรือคำว่า ชาคัล  ในภาษาตุรกี หรือมาจากคำว่า ศฤคาล [สฺริ-คาน]  ในภาษาสันสกฤตOnline Etymology Dictionary

แจ็กคัลมีทั้งหมด 3 ชนิด กระจายพันธุ์ไปทั้งทวีปเอเชีย, ยุโรปบางส่วน และแอฟริกา แต่อยู่คนละสกุลได้แก่ หมาจิ้งจอกทอง (Canis aureus), หมาจิ้งจอกข้างลาย (L. adusta) และหมาจิ้งจอกหลังดำ (L. mesomelas) ซึ่งชนิดแรกนั้นพบกระจายพันธุ์ทั่วไปในทวีปเอเชีย (รวมถึงในประเทศไทย), แอฟริกาตอนเหนือและบางส่วนของยุโรป ส่วนสองชนิดหลังนั้นพบเฉพาะทวีปแอฟริกาเท่านั้น นอกจากนี้แล้ว หมาป่าไคโยตี (C. latrans) ที่พบในทวีปอเมริกาเหนือ บางครั้งที่ถูกเรียกว่า "อเมริกันแจ็กคัล" ด้วยเหมือนกัน Online Etymology Dictionary - Jackal entry
# พระยาสมันตรัฐบุรินทร์ (ตุ๋ย บินอับดุลลาห์)
อำมาตย์เอก พระยาสมันตรัฐบุรินทร์ (ตุ๋ย บินอับดุลลาห์) (20 มกราคม พ.ศ. 2414 – 14 กรกฎาคม พ.ศ. 2506) อดีตรัฐมนตรีที่ไม่ได้ประจำกระทรวง 3 สมัย อดีตสมาชิกสภาผู้แทนราษฎรจังหวัดสตูล คนแรกอาร์วายทีไนน์,สมาชิกสภาผู้แทนราษฎรจากการเลือกตั้งครั้งแรก ประกาศสภาผู้แทนราษฎร รายนามสมาชิกสภาผู้แทนราษฎรปรเภทที่ 1

 ประวัติ 
ตุ๋ย เป็นบุตรคนที่ 12 ของหลวงโกชาอิศหาก และนางเลี้ยบ บินอับดุลลาห์ เกิดวันที่ 20 มกราคม พ.ศ. 2414 ที่ตำบลบางลำพูล่าง อำเภอคลองสาน จังหวัดธนบุรี ซึ่งขณะนั้นบิดาของเขาดำรงตำแหน่งล่ามมลายูที่กรมท่า ติดต่อกับต่างประเทศมีหน้าที่รับเครื่องราชบรรณาการของหัวเมืองประเทศราช บิดาของเขาจึงสนิทสนมกับสุลต่านทางมลายู 

เมื่อเขาอายุ 8 ขวบ เจ้าเมืองปะลิสขอตัวไปเป็นบุตรบุญธรรม ได้เข้าเรียน ณ วัดบางลำพูล่าง จังหวัดธนบุรี หลังจากนั้นจึงได้กลับมารับราชการที่กรุงเทพมหานคร เมื่อปี พ.ศ. 2432 เป็นล่ามมลายู ต่อมาในปี พ.ศ. 2439 ได้รับยศเป็นขุนราชบริรักษ์ มณฑลปัตตานี ต่อจากนั้นเป็นนายอำเภอเบตง เป็นปลัดเมืองสตูล เป็นผู้ว่าราชการจังหวัดสตูล และเกษียณอายุราชการ ในปี พ.ศ. 2472

พระยาสมันตรัฐบุรินทร์ ได้รับเลือกตั้งเป็นสมาชิกสภาผู้แทนราษฎรคนแรกของจังหวัดสตูล เป็นรัฐมนตรีในรัฐบาลพระยาพหลพลพยุหเสนา (พจน์ พหลโยธิน) ต่อมาได้เป็นรัฐมนตรีสั่งราชการกระทรวงมหาดไทย และปี พ.ศ. 2491 ได้รับโปรดเกล้าฯ แต่งตั้งเป็นสมาชิกวุฒิสภา 

พระยาสมันตรัฐบุรินทร์ ถึงแก่อนิจกรรมเมื่อวันที่ 14 กรกฎาคม พ.ศ. 2506

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๕๔ ตอนที่ ๐ ง หน้า ๒๒๑๔, ๑๓ ธันวาคม ๒๔๘๐
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์, เล่ม ๗๔ ตอนที่ ๔๗ ง หน้า ๑๒๑๐, ๒๑ พฤษภาคม ๒๕๐๐
ราชกิจจานุเบกษา, พระราชทานเครื่องราชอิสริยาภรณ์และเหรียญ, เล่ม ๔๐ ตอนที่ ๐ ง หน้า ๓๔๔๖, ๗ มกราคม ๒๔๖๖
ราชกิจจานุเบกษา, บัญชีรายนามผู้ที่ได้รับพระราชทานเหรียญพิทักษ์รัฐธรรมนูญ, เล่ม ๕๒ ตอนที่ ๐ ง หน้า ๑๖๓๖, ๑๘ สิงหาคม ๒๔๗๘
ราชกิจจานุเบกษา, ส่งเหรียญจักรพรรดิมาลาไปพระราชทาน, เล่ม ๓๗ ตอนที่ ๐ ง หน้า ๒๔๘, ๒ พฤษภาคม ๒๔๖๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๗๖ ตอนที่ ๗๔ ง หน้า ๑๘๖๖, ๒๘ กรกฎาคม ๒๕๐๒